200 



Familia IV. Rivulariaceae. 



Thallus gelatinosus , mollis vel induratus (saepe calce impletus), 

 rotundatus subglobosus vel amorphus, crustaceus. Trichomata ad Os- 

 cillariarum morem articulata, vaginata , simplicia vel pseudoramosa, su- 

 perne attenuata, saepius in apicem piliformem longe producta, parallela 

 vel radiatim disposita, basi cellula perdurante globosa hyalina instructa 

 et cellulis interstitialibus interjectis praedita. Sporae (manubria Ktz.) 

 singulae inter cellulam perdurantem basilarem et cellulas vegetativas 

 ortae, saepe permagnae, cylindricae, plerumque pachydermaticae, obscure 

 coloratae. 



Vegetatio terminalis. Propagatio sporis tranquillis. 



Foecundatio adhuc dubia. 



De evolutione Rivulariae conf. De Bary in „Flora" 1863. 



Subfamilia I. Rivularieae. 



Thallus rotundatus gelatinosus mollis vel induratus , aetate pro- 

 vecta plerumque cavus. Trichomata pseudoramosa, radiantia. 



a. Trichomata basi sporigena. 



Trichomata in statu juvenili semper nuda , simulatque vaginae au- 

 tem exortae sunt delicatae tam et arctae sunt ut aut non aut difficile 

 conspicuae sint, semper sterilia, basi tantum cellula perdurante instructa 

 (sic omnino Rivulariae (Physactidis) formas repraesentant ; aetate magis 

 provecta haud raro trichomata talia una cum trichomatibus perfecte 

 evolutis distincte vaginatis et fructiferis in uno eodemque thallo com- 

 prehenduntur. Ex eo patet, fieri posse et verisimile esse, omnes Rivu- 

 larias , saltem formas quasdam Gloiotricharum stadia quaedam esse, 

 aut evolutione alia nobis adhuc ignota praeditas esse. 



XIjII. Gloiotricllia J. Ag. (1842): Trichomata e pla- 

 nitie orta pseudoramosa , distincte vaginata ; vaginae amplae , basi ple- 

 rumque saccatae, transverse undulato-plicatae; plus minus constrictae, 

 apice apertae, non laciniatae. Sporac magnae cylindricae. 



Conf. Fig. nostr. 44. a. Cellula basilaris perdurans ; b. spora 

 (manubrium Ktz.) ; c. trichoma in apicem attenuatum ; d. vagina am- 

 pliata transverse constricta, apice aperta. 



(Rivulariae spec. Ktz.). 



